section_heading: Karijera
paragraph_text: Godine 1969. je počeo snimati za diskografsku kuću Studio One Princea Bustera i Coxsonea Dodda, glavnih rivala Dukea Reida. Njegove snimke za Studio One su briljantno iskazale njegov strastveni, soul glas gotovo maničnog ruba, potvrdivši ga kao jednim od najvećih jamajčkih pjevača. Iz toga razdoblja datiraju njegove uspješnice The New Boss, Hip Hug i Rougher Yet, a brojne su kasnije kompilirane za album Born To Love. Godine 1967. je formirao novu postavu The Uniquesa te krenuo zajednički raditi s producentom Bunnyjem Leejem. Osvojio je vrh jamajčkih ljestvica skladbom Let Me Go Girl, no nakon što je snimio jedan album, album Absolutely The Uniques, napustio je sastav, ostavši raditi s Leejem da bi se usredotočio na vlastitu samostalnu karijeru.